open-index/open-wikipedia-markdown huggingface dataset:
Μάργκιτ Κόβατς

Η **Μάργκιτ Κόβατς** (· 1902–1977) ήταν Ουγγαρέζα κεραμίστρια και γλύπτρια.
δεξιά|μικρογραφία|267x267εσ| Πλακέτα στην είσοδο του Μουσείου Μάργκιτ Κόβατς στο Τσέντεντρε

## Ζωή
[δεξιά|μικρογραφία|290x290εσ| Μαντόνα και παιδί στη [Βουδαπέστη]]
Η Μάργκιτ Κόβατς γεννήθηκε στο Γκιέρ της Ουγγαρίας στις 30 Νοεμβρίου 1902. Αρχικά ήθελε να γίνει γραφίστρια, αλλά άρχισε να ενδιαφέρεται για την κεραμική τη δεκαετία του 1920 και πήγε για σπουδές στη Βιέννη με την Χέρτα Μπούχερ, μια διάσημη Αυστριακή καλλιτέχνη κεραμικής, από το 1926 έως το 1928. Στη συνέχεια σπούδασε διαμόρφωση πηλού στο Μόναχο στην Κρατική Σχολή Εφαρμοσμένων Τεχνών με καθηγητή τον Καρλ Κίλερ (1928–29). Ήταν συμφοιτήτρια με την έκτοτε διά βίου φίλη της Γιούλιας Μπάτορυ, καλλιτέχνη γυαλιού. Συνέχισε τις σπουδές της στην Κοπεγχάγη το 1932 και το 1933 βρέθηκε στο εργοστάσιο πορσελάνης των Σεβρών όπου κατέκτησε την τέχνη της διαμόρφωσης πηλού chamotte.

Η Κόβατς κέρδισε διεθνή βραβεία στο Μιλάνο, το Παρίσι, το Βερολίνο, τις Βρυξέλλες και τη Ρώμη. Ήταν πολύ δημοφιλής στην Λαϊκή Δημοκρατία της Ουγγαρίας και έλαβε πολλές κρατικές χορηγίες. Το κομμουνιστικό καθεστώς της απένειμε το Βραβείο Διακεκριμένου Καλλιτέχνη το 1959.

## Έργο
Η πρώτη της δημόσια έκθεση έλαβε χώρα στη Βουδαπέστη το 1928 και από τότε η παραγωγή της ήταν γόνιμη και συνέχισε να εργάζεται σε όλη τη διάρκεια του Δευτέρου Παγκοσμίου Πολέμου. Παρήγαγε αγαλματίδια, γλάστρες, πιάτα, πλακέτες τοίχου και τοιχογραφίες με πλακάκια.

Τα κύρια θέματα της είναι η επαρχία, η οικογενειακή ζωή και οι ιστορίες από την Αγία Γραφή. Το έργο της είναι ποικίλο, αλλά χαρακτηρίζεται από ρέουσες γραμμές που καμπυλώνονται αισθησιακά για να προκαλέσουν συναίσθημα. Ένα από τα πιο σημαντικά έργα θρησκευτικής τέχνης της είναι η πύλη της εκκλησίας του Αγίου Εμέρικ (*Szent Imre templom*) στο Γκιέρ (1939–1940).

Αρκετές από τις κεραμικές τοιχογραφίες της είναι ακόμα ορατές στη Βουδαπέστη και σε άλλες πόλεις. 

Το 1972, η Κόβατς δώρισε το μεγαλύτερο μέρος του έργου της στη Διεύθυνση Μουσείων της περιφέρειας της Πέστης. Ένα μουσείο με έργα της άνοιξε το 1973 στην οδό Vastagh,. Υπάρχει επίσης μια συλλογή στο Γκιέρ.

## Θάνατος
Η Κόβατς πέθανε στη Βουδαπέστη στις 4 Ιουνίου 1977. Ο τάφος της βρίσκεται στο νεκροταφείο Farkasréti.

## Παραπομπές


## Εξωτερικοί σύνδεσμοι
* Το μουσείο Kovács
* Καλές Τέχνες στην Ουγγαρία
* Διεθνής Πύλη Τέχνης 
* Pottery, Politics and Identity: Three Hungarian Ceramicists and the Central European Diaspora 

Κατηγορία:Ούγγροι καλλιτέχνες
Μαριάννα Σμιτ

Η **Μαριάννα Σμιτ** (1918 – 27 Μαΐου 2005) ήταν Ουγγροκαναδή καλλιτέχνιδα που εργάστηκε κυρίως ως χαράκτρια και ζωγράφος.

## Ζωή
Η Σμιτ γεννήθηκε στο Ζρένιανιν της Ουγγαρίας (το οποίο αργότερα πέρασε στην κυριαρχία της Γιουγκοσλαβίας) το 1918.  

Τα πρώτα της χρόνια διαταράχθηκαν από τον πόλεμο και την απώλεια ολόκληρης της οικογένειάς της. Πέρασε χρόνια ως εκτοπισμένη στην Ευρώπη πριν φτάσει στον Καναδά το 1953.   Αποφοίτησε έχοντας σπουδάσει χαρακτική από τη Σχολή Καλών Τεχνών του Βανκούβερ το 1965.

## Συλλογές
Τα έργα της Σμιτ φυλάσσονται σε πολλές καναδικές δημόσιες συλλογές, συμπεριλαμβανομένης της Πινακοθήκης Τέχνης του Βανκούβερ, της Πινακοθήκης Burnaby,  της Πινακοθήκης Greater Victoria, της Γκαλερί Τέχνης του Γουίνιπεγκ, της Πινακοθήκης της Αλμπέρτας, της Εθνικής Πινακοθήκης του Καναδά, της Τράπεζας Τέχνης του Συμβουλίου του Καναδά, της Εθνικής Πινακοθήκης της Αυστραλίας, του Μουσείος Σύγχρονης Τέχνης στη Λίμα του Περού, του Μουσείος Καλών Τεχνών στο Καράκας της Βενεζουέλας, του Μουσείου Μοντέρνας Τέχνης στη Νέα Υόρκη, του Μουσείου Καλών Τεχνών του Σιάτλ  και του Μουσείος Stedelijk voor Actuele Kunst στη Γάνδη του Βελγίου. 

## Εκπαίδευση και εργασία
Η καλλιτεχνική πρακτική της Σμιτ περιελάμβανε ζωγραφική, σχέδιο, χαρακτική και κολάζ καθώς και «χαλκογραφία, λιθογραφία, τέχνη υπολογιστών, πλαστική γλυπτική και φωτογραφία». 

Σε ηλικία 42 ετών, η Σμιτ μπήκε στη Σχολή Καλών Τεχνών του Βανκούβερ (που αργότερα μετονομάστηκε σε Ινστιτούτο Τέχνης & Σχεδίου Έμιλι Καρ και σήμερα πλέον ονομάζεται Πανεπιστήμιο Έμιλι Καρ),  όπου σπούδασε από το 1960 έως το 1965. Η Σμιτ ήταν η μεγαλύτερη στην τάξη της που περιλάμβανε πολλούς μετέπειτα διάσημους καλλιτέχνες.

Ο τόνος της δουλειάς της Σμιτ κυμαίνεται από στενάχωρος και εκνευρισμένος έως ιδιότροπος. «Όλη η τέχνη της Σμιτ εκδηλώνει την παράδοξη αίσθηση της ιδιοτροπίας και της ωμότητας, του χιούμορ και της απόγνωσης, του άγχους και της σκληρής πεποίθησής της».  «Ενθαρρύνθηκε από τις σουρεαλιστικές αντιπαραθέσεις του μεταπολεμικού αφαιρετικού και τη γενική απελευθέρωση των αισθητικών περιορισμών».  Στο τελευταίο μέρος της δεκαετίας του 1960, η Σμιτ επικεντρώθηκε στην έκφραση της εκκεντρικής μορφοποίησης. Μεταπήδησε από τη χαρακτική στη λιθογραφία, την μεταξοτυπία και ακόμη και μια σειρά από γλυπτά κατά τη διάρκεια της δεκαετίας του 1970. 

Έλαβε μέρος σε πολλές εκθέσεις και απέσπασε πολλές διακρίσεις. Η χαρακτική της αναγνωρίστηκε διεθνώς. Το 1997 ήταν μεταξύ των 96 καλλιτεχνών που προσκλήθηκαν να συμμετάσχουν στη 10η Διεθνή Μπιενάλε του Τόκιο. 

## Παραπομπές


Κατηγορία:Ούγγροι καλλιτέχνες
Σκαφιδάκι Αργολίδας

Το **Σκαφιδάκι** είναι πεδινό χωριό της Αργολίδας στην Πελοπόννησο. 

## Γενικά στοιχεία
Το Σκαφιδάκι βρίσκεται κτισμένο σε υψόμετρο 41 μέτρων στους πρόποδες ενός πρόβουνου του όρους Κτενιά επάνω στον Αργολικό κάμπο. Αποτελεί την έδρα της κοινότητας Σκαφιδακίου και υπάγεται διοικητικά στην δημοτικής ενότητας Λέρνης του δήμου Άργους - Μυκηνών της Περιφέρειας Πελοποννήσου. Στην απογραφή του 2021 είχε 651 μόνιμους κατοίκους. Σε απόσταση αναπνοής, βρίσκεται ο οικισμός Φακλαρεϊκα, της μεγάλης  οικογενείας, έχοντας σημαντικό ρόλο στην οικονομία της ευρύτερης περιοχής, ειδικά όσων αφορά τη γεωργία και τα αγροτικά προϊόντα. 

## Πληθυσμός
Ο πληθυσμός του Σκαφιδακίου γνώρισε μεγάλη άνθηση την περίοδο 1879-1961 αλλά έκτοτε έχει μειωθεί σε μεγάλο βαθμό. 

## Παραπομπές


Κατηγορία:Χωριά της περιφερειακής ενότητας Αργολίδας
Κατηγορία:Δήμος Άργους - Μυκηνών
Παναγιώτης Νικολαΐδης

Ο **Παναγιώτης Νικολαΐδης** (1871 - ;) ήταν Έλληνας αξιωματικός του ελληνικού στρατού και πολιτικός.

## Βιογραφικά στοιχεία

Γεννήθηκε στην Ελευσίνα αλλά καταγόταν από την Μάνδρα Αττικής. Αποφοίτησε από τη Σχολή Ευελπίδων και ακολούθησε σταδιοδρομία αξιωματικού στο Ιππικό. Συμμετείχε στον Ελληνοτουρκικό πόλεμο του 1897, στους Βαλκανικούς Πολέμους και στη Μικρασιατική Εκστρατεία. Αποστρατεύτηκε το 1927 με τον βαθμό του Υποστράτηγου.  

Εξελέγη για πρώτη φορά βουλευτής Αττικής στις εκλογές του 1926 με την υποστήριξη του Λαϊκού Κόμματος και επανεξελέγη με το ίδιο κόμμα βουλευτής Μεγαρίδος στις εκλογές του 1933 και ως Αττικοβοιωτίας σε αυτές του του 1935 (Λαϊκό Κόμμα) και του 1936 (Γενική Λαϊκή Ριζοσπαστική Ένωσις). Διετέλεσε Υπουργός Αεροπορίας στις κυβερνήσεις Παναγή Τσαλδάρης (1935) και Εμμανουήλ Τσουδερού (1941 - 1944) καθώς και υφυπουργός Στρατιωτικών στην κυβέρνηση Τσουδερού (1944).

## Αναφορές


Κατηγορία:Βουλευτές Αττικοβοιωτίας
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές εκλεγμένοι με την Γενική Λαϊκή Ριζοσπαστική Ένωση
Κατηγορία:Βουλευτές Μεγαρίδος
Κατηγορία:Έλληνες αξιωματικοί του Στρατού Ξηράς
Κατηγορία:Έλληνες υπουργοί Αεροπορίας
Κατηγορία:Έλληνες υφυπουργοί Στρατιωτικών
Γήπεδο Βοτανικού

To **Γήπεδο του Βοτανικού** είναι γήπεδο ποδοσφαίρου που κατασκευάζεται στον Βοτανικό για να αποτελέσει τη νέα έδρα του Παναθηναϊκού στο πλαίσιο της Διπλής Ανάπλασης των περιοχών της Λεωφόρου Αλεξάνδρας και του Βοτανικού. Το έργο εγκρίθηκε με Προεδρικό Διάταγμα από το 2013. Ο Δήμος Αθηναίων, ως ιδιοκτήτης του γηπέδου, έχει τη γενική ευθύνη για την πραγματοποίηση του εγχειρήματος, που βασίζεται στο μνημόνιο συναντίληψης που υπεγράφη μεταξύ του Ελληνικού Δημοσίου, του Δήμου Αθηναίων, του Παναθηναϊκού Αθλητικού Ομίλου, ΑΕΠ Ελαιώνα και ΠΑΕ Παναθηναϊκού. Το γήπεδο κατασκευάζεται από την κοινοπραξία Άκτωρα–Τέρνα–Μυτιληναίος σύμφωνα με το άνοιγμα των προσφορών ενδιαφερόμενων αναδόχων στις 2 Φεβρουαρίου 2023 από τον Δήμο Αθηναίων.

Το νέο γήπεδο θα έχει χωρητικότητα 39.074 θέσεων, θα είναι διεθνών προδιαγραφών FIFA και UEFA 4 αστέρων. Η αρένα θα περιλαμβάνει 1.294 θέσεις σε σουίτες, 325 υπόγειες θέσεις πάρκινγκ και επτά εμπορικά καταστήματα, ενώ στις εγκαταστάσεις του θα μπορεί να αγωνίζεται και η Εθνική ομάδα –ανδρών και γυναικών– της Ελλάδας. Στο Βοτανικό θα δημιουργηθούν, επίσης, οι αθλητικές εγκαταστάσεις του Ερασιτέχνη Παναθηναϊκού και του Δήμου Αθηναίων, χώροι πρασίνου, αλλά και αστικές υποδομές.

Οι εγκαταστάσεις του Ερασιτέχνη θα περιλαμβάνουν μία κεντρική αρένα 3.100 θέσεων για πετοσφαίριση, καλαθοσφαίριση, ποδόσφαιρο σάλας, καλαθοσφαίριση με αμαξίδιο, χειροσφαίριση και ενόργανη γυμναστική, μία ανοικτή πισίνα ολυμπιακών διαστάσεων με στέγαστρο χωρητικότητας 500 θέσεων για κολύμβηση, καταδύσεις και υδατοσφαίριση, καθώς και προπονητήριο αθλοπαιδιών 200 θέσεων για χρήσεις αμφιθεάτρου, αίθουσας εκδηλώσεων. Τέλος, θα περιλαμβάνουν και υπόγειο χώρο στάθμευσης 325 θέσεων, καθώς και τα γραφεία του συλλόγου, μπουτίκ, καφέ και εστιατόριο.

## Παραπομπές


## Εξωτερικοί σύνδεσμοι
* Η Αρχιτεκτονικη πρόταση. A&S Architects.

Παναθηναικου
Παναθηναικου
Κατηγορία:Παναθηναϊκός (ποδόσφαιρο)
Στεφάνι Κορινθίας

Το **Στεφάνι** είναι ορεινό χωριό του νομού Κορινθίας. Βρίσκεται κτισμένο σε υψόμετρο 840 μέτρων στην νότια πλαγιά του όρους Νυφίτσα και βλέπει προς ένα μικρό οροπέδιο και τον Αργολικό κάμπο. Υπάγεται διοικητικά στην κοινότητα Στεφανίου της Δημοτικής Ενότητας Τενέας του Δήμου Κορινθίων της Περιφέρειας Πελοποννήσου. Στην απογραφή του 2021 είχε 217 μόνιμους κατοίκους.

## Ονομασία
Έχουν προταθεί διάφορες θεωρίες ανα καιρούς σχετικά με την προέλευση του ονόματους του χωριού:

# Τα βουνά γύρω απο το χωριό σχηματίζουν έναν μεγάλο κύκλο που μοιάζει με Στεφάνι.
# Το χωριό πήρε το όνομα του απο τα «στεφανάκια», ημικυκλικές πλαγιές που συγκρατούνται στην βάση τους απο βράχια, διότι υπάρχουν πολλά στην περιοχή.
# Τα σπίτια του χωριού σχηματίζουν στην βουνοπλαγιά ένα στεφάνι.
# Τα παλιά χρόνια γινόντουσαν αγώνες με γειτονικά χωριά όπου οι κάτοικοι νικούσαν πολύ συχνά και έπαιρναν ως έπαθλο στεφάνια.
# Το όνομα είναι παραφθορά του τοπωνυμίου «Άγιος Στέφανος», εκκλησίας που υπήρχε παλιότερα στο χωριό. Η εκδοχή αυτή εμφανίστηκε την δεκαετία του 70 στα πλαίσια της διαμάχης σχετικά με την ονομασία του καινούργιου ναού και δεν θεωρείται αληθινή.
# Το χωριό προέρχεται απο την εποχή του Ομήρου αφού εντοπίζεται σχετική φράση της Οδύσσειας: «Μυκήνη με το όμορφο Στεφάνι».

## Πληθυσμός
Ο πληθυσμός του Στεφανίου γνώρισε μεγάλη ανάπτυξη απο το 1879 μέχρι και το 1940 ενώ μειώθηκε σημαντικά μέχρι και το 1981. Το 1991 και 2001 υπήρξε σταθερός ενώ το 2011 κατέγραψε πολύ μεγάλη μείωση. 

## Παραπομπές


Κατηγορία:Δήμος Κορινθίων
Κατηγορία:Χωριά της περιφερειακής ενότητας Κορινθίας
Άγκνες Γκεργκέλι

Η **Άγκνες Γκεργκέλι** (, Εντρόντ, Ουγγαρία, 1933 - ) είναι Ουγγαρέζα συγγραφέας, εκπαιδευτικός, δημοσιογράφος και μεταφράστρια.

## Βιογραφικά στοιχεία
Η Άγκνες Γκεργκέλι γεννήθηκε με το όνομα **Άγκνες Γκούτμαν** στο Endrőd,  ένα χωριό το οποίο βρίσκεται στη Μεγάλη Ουγγρική Πεδιάδα.  Ο πατέρας της ήταν ο Γκιόρκι Γκούτμαν και η μητέρα της ήταν η Φενάκελ Ρόζικα.  Πήρε το ψευδώνυμό της "Γκεργκέλι" από το μυθιστόρημα *Egri csillagok* (*Αστέρια του Έγκερ*) του Ούγγρου συγγραφέα Γκέζα Γκαρντόνι επειδή η Άγκνες Γκεργκέλι ήθελε να είναι θαρραλέα όπως ο ήρωας της ιστορίας του Γκαρντόνι, ο εθνικός ήρωας Γκεργκέλι Μπορνεμίσα. 

Ο πατέρας της Άγκνες, Γκιόργκι Γκούτμαν, δολοφονήθηκε κατά τη διάρκεια του Ολοκαυτώματος.  Η ίδια έχει δηλώσει για τον χαμό του πατέρα της:Πώς να το θέσω; Θα σας πω την αλήθεια. Είναι κρίμα που πέθανε πριν από μένα. Θα έπρεπε να έχω φύγει μαζί του. Τον αγαπούσα πιο πολύ από καθετί άλλο στον κόσμο και ποτέ δεν κατάφερα να ξεπεράσω την απουσία του. Δεν ξέρω πού και πώς πέθανε, γεγονός που είναι φρικτό. Η Γκεργκέλι άρχισε να εργάζεται σε ένα εργοστάσιο το 1950, αλλά αργότερα συνέχισε τις σπουδές της στην ουγγρική και αγγλική φιλολογία στο Πανεπιστήμιο της Βουδαπέστης. Δίδαξε σε γυμνάσιο, εργάστηκε ως ραδιοφωνική παραγωγός και διετέλεσε αρχισυντάκτρια για το εβδομαδιαίο λογοτεχνικό περιοδικό *Nagyvilág*.  Από το 1973 έως το 1974, η Γκεργκέλι λάμβανε μέρος στο Διεθνές Πρόγραμμα Συγγραφής στο Πανεπιστήμιο της Αϊόβα. Έχει επίσης μεταφράσει αγγλικά και αμερικανικά έργα στα ουγγρικά και έχει δώσει διαλέξεις για την αγγλική λογοτεχνία στο Πανεπιστήμιο Eötvös Loránd. 

Το 1963, η Γκεργκέλι δημοσίευσε την πρώτη της ποιητική συλλογή με τον τίτλο *Ajtófélfámon jel vagy* (Μια πινακίδα στην πόρτα μου).

Η Άγκνες Γκεργκέλι δημοσίευσε το πρώτο της μυθιστόρημα με τον τίτλο *A tolmács* (Ο διερμηνέας) το 1973. Πρόκειται για μια ιστορία με κεντρικό θέμα την τραγωδία της εβραϊκής κοινότητας κατά τη διάρκεια του ναζιστικού καθεστώτος. 

Η Γκεργκέλι τιμήθηκε με το βραβείο Ατίλα Γιοζέφ το 1977 και το 1987 και με το βραβείο Κόσουτ το 2000.   Έχει εμφανιστεί ως Άγκνες Γκεργκέλι σε τρεις ταινίες ντοκιμαντέρ: στο *Rockfogyatkozás* που κυκλοφόρησε το 1988, στο *Apaképek* του 2000 και στη μικρού μήκους ταινία ντοκιμαντέρ *versmob 0411* του 2011. 

## Παραπομπές


## Εξωτερικοί σύνδεσμοι
* 
* 

Κατηγορία:Ούγγροι μεταφραστές
Κατηγορία:Ούγγροι συγγραφείς
Κατηγορία:Ουγγροεβραίοι
Κατηγορία:Ούγγροι ποιητές
Λίντα Βέρο Μπαν

Η **Λίντα Βέρο Μπαν** (, γεν. το 1976) είναι Ουγγαρέζα συγγραφέας, ρεμπέτζιν (σύζυγος ραβίνου),   και Εβραία εκπαιδευτικός.  Η Μπαν γεννήθηκε στη Βουδαπέστη  όπου ζει ακόμα.

## Οικογένεια και εκπαίδευση
Η Μπαν γεννήθηκε το 1976 στη Βουδαπέστη ωε μέλος μιας παραδοσιακής εβραϊκής οικογένειας. Έχει αναγνωριστεί ως «ένα από τα πρώτα άτομα που ανοικοδόμησαν την εβραϊκή ζωή στη Βουδαπέστη, ως έφηβη μετά την κομμουνιστική εποχή»,  λαμβάνοντας πολύ ενεργό μέρος στην αναβίωση της εβραϊκής παράδοσης της στην Ουγγαρία κατά τη διάρκεια της δεκαετίας του 1990. «Δεν μπορούσες να ασκείς τη θρησκεία σου επί κομμουνισμού, οπότε μόνο μετά την πτώση του καθεστώτος άρχισε ο κόσμος να προσπαθεί να ανακτήσει την ταυτότητά του», αναφέρει η ίδια. «Δεν πηγαίνουν σε συναγωγή, αλλά εξακολουθούν να θέλουν να εκφράσουν την εβραϊκή κουλτούρα τους», εξήγησε σε συνέντευξή της σε δημοσιογράφο το 2013. 

Η Λίντα Μπαν αποφοίτησε στο Εβραϊκό Πανεπιστήμιο της Ιερουσαλήμ και συγκεκριμένα από το Τμήμα Ιστορίας της Τέχνης και Γενικών Ανθρωπιστικών Σπουδών.

## Τα πρώτα χρόνια
Η Μπαν εργάστηκε ως *shlicha* (πράκτορας) του κινήματος Μασόρτι Ολάμι,  ενώ στη συνέχεια πέρασε έναν χρόνο στο πρόγραμμα υποτροφιών του Ευρωπαϊκού Ινστιτούτου Εβραϊκών Σπουδών (Παιδεία) στη Στοκχόλμη της Σουηδίας.

## Οικογένεια και καριέρα
μικρογραφία| Η Λίντα Μπαν με τον σύζυγό της
Το 2002, η Μπαν παντρεύτηκε τον ραβίνο Τάμας Βέρο και από τότε εργάζεται στην άτυπη εβραϊκή εκπαίδευση και την οικοδόμηση κοινότητας στη συναγωγή Φρανκέλ στη Βουδαπέστη. Εκεί διευθύνει το κατηχητικό σχολείο και την οικογένεια Kabalat Shabat, και τον Σεπτέμβριο του 2015 ίδρυσε την BBYO Hungary για νέους ηλικίας μεταξύ 12 και 16 ετών.  

## Συγγραφική καριέρα
Την τελευταία δεκαετία, η Μπαν έγραψε και δημοσίευσε 13 βιβλία για νέες οικογένειες σχετικά με τις εβραϊκές παραδόσεις και την εβραϊκή ταυτότητα.  Αυτά είναι τα πρώτα σύγχρονα εκπαιδευτικά εβραϊκά παιδικά βιβλία που εκδόθηκαν στα ουγγρικά μετά το Ολοκαύτωμα. Μερικά από τα βιβλία της έχουν μεταφραστεί στα αγγλικά και γερμανικά,  σλοβακικά, γαλλικά, ρωσικά και κροατικά. 

Το βιβλίο *Τι σημαίνει να είσαι Εβραίος;* της Μπαν επιλέχθηκε για έπαινο στην κατηγορία του εβραϊκού βιβλίου από την εφημερίδα *Huffington Post.* Πιο συγκεκριμένα, το βιβλίο επιλέχθηκε από τον συγγραφέα του ιστολογίου της εφημερίδας ως "Καλύτερο εβραϊκό βιβλίο για το 2010". 

## Βιβλία διαθέσιμα στα αγγλικά

* *Τι σημαίνει να είσαι Εβραίος;*
* *Γεια σου Θεέ μου!* *– Διαδραστικό εβραϊκό βιβλίο προσευχής για παιδιά*   
* *Οι οικογενειακές φωτογραφίες της Μπέκα – Η εβραϊκή ζωή στη Βουδαπέστη* 
* *Η ζωή της εβραϊκής κοινότητας στη Βουδαπέστη* 

## Παραπομπές


Κατηγορία:Ούγγροι συγγραφείς
Κατηγορία:Ουγγροεβραίοι
Άλις Γκόριουπ

Η **Άλις Γκόριουπ** (18 Αυγούστου 1894 στο Μπουζιασφούρντο &#x2013; 4 Φεβρουαρίου 1979 στη Βουδαπέστη ) ήταν Ουγγαρέζα βιβλιοθοικονόμος, ιστορικός μέσων ενημέρωσης και βιβλιογράφος. Δημοσίευσε αρκετές εργασίες για τη βιβλιογραφία καθώς και για άλλες πτυχές της βιβλιοθηκονομίας.

## Καριέρα
Το 1916, η Γκόριουπ, με μια διατριβή σχετικά με το έργο του φιλολόγου Γκάμπορ Ντομπρεντέι, η Γκόριουπ απέκτησε το διδακτορικό της δίπλωμα από το Πανεπιστήμιο Φραγκίσκος Ιωσήδ στην Κολοσβάρ της τότε Αυστροουγγαρίας.  Μετά την Ένωση της Τρανσυλβανίας με τη Ρουμανία, η πόλη έγινε γνωστή ως Κλουζ, και στη συνέχεια ως Κλουζ-Ναπόκα.

Το 1917 η Γκόριουπ απέκτησε επάρκεια για να διδάσκει την ουγγρική και τη γερμανική γλώσσα, έχοντας παρακολουθήσει μαθήματα στο Πανεπιστήμια της Βιέννης και στο Πανεπιστήμιο της Λειψίας με μερική υποτροφία. Στη συνέχεια συνέχισε περαιτέρω τις σπουδές της στο Πανεπιστήμιο της Βιέννης.

Το 1917-1918, η Γκόριουπ δίδαξε γερμανική γλώσσα στο πανεπιστήμιο από το οποίο είχε πάρει πτυχίο. Το 1918 ξεκίνησε να απασχολείται ως ασκούμενη στην Εθνική Βιβλιοθήκη Σέτσενι (*Országos Széchényi Könyvtár*) στη Βουδαπέστη και το 1922 έγινε βοηθός διευθυντή της ίδιας βιβλιοθήκης. Καθώς το τμήμα της βιβλιοθήκης που ήταν αφιερωμένο στις εφημερίδε ήταν σε κακή κατάσταση μετά τον Α' Παγκόσμιο Πόλεμο, η Γκόριουπ συνέταξε κανόνες καταλογογράφησης των εφημερίδων το 1923 και διηύθυνε την ίδρυση μιας νεόδμητης αποθήκης το 1926. Την περίοδο μεταξύ 1928-29, η Γκόριουπ ταξίδεψε στην Αυστρία για ένα χρόνο περαιτέρω σπουδών στο εξωτερικό και ταξίδεψε ξανά το 1935 στη Γερμανία.

Έχοντας μελετήσει το νέο σύστημα καταλογογράφησης των εθνικών βιβλιοθηκών της Γερμανίας που εισήχθη στο Βερολίνο, το Γκέτινγκεν, τη Φρανκφούρτη και το Ντάρμσταντ, η Γκόριουπ δημιούργησε ένα νέο σύστημα καταλογογράφησης στην Εθνική Βιβλιοθήκη Σέτσενι το 1936.  Η μεταρρύθμιση εισήγαγε την καθολική δεκαδική ταξινόμηση και έλυσε το πρόβλημα της δημιουργίας πολλαπλών καταλόγων ευρετηριασμένων ανά συγγραφέα, τίτλο, θέμα κ.λπ.

Το 1944 η Γκόριουπ έγινε υπεύθυνη των συλλογών της εθνικής βιβλιοθήκης, με την ανησυχία της να επικεντρώνεται κυρίως στην ασφάλεια της συλλογής κατά τη διάρκεια του Β΄ Παγκοσμίου Πολέμου. Το 1945 και το 1946 έπαιξε καθοριστικό ρόλο στη μεταπολεμική αποκατάσταση και αναδιοργάνωση της βιβλιοθήκης. 

Το 1946 η Γκόριουπ ίδρυσε την Εθνική Βιβλιογραφία της Ουγγαρίας (*Magyar Nemzeti Bibliográfia*). Παρέμεινε επιμελήτριά της μέχρι το 1954. Από το 1948 έως το 1953 ήταν βιβλιοθοικονόμος στο Πανεπιστήμιο Eötvös Loránd και δίδασκε μαθήματα καταλογογράφησης και επιμέλειας βιβλιογραφίας. 

## Παραπομπές


Κατηγορία:Ιστορικοί του 20ού αιώνα
Κατηγορία:Ούγγροι ιστορικοί
Telegram

Το **Telegram** () είναι δωρεάν υπηρεσία ανταλλαγής άμεσων μηνυμάτων (IM) που βασίζεται σε cloud σε πολλαπλές πλατφόρμες. Η υπηρεσία παρέχει επίσης κρυπτογραφημένες βιντεοκλήσεις VoIP, κοινή χρήση αρχείων, κ.α. Κυκλοφόρησε για IOS στις 14 Αυγούστου 2013 και για Android τον Οκτώβριο του 2013. Διάφορες εφαρμογές πελατών είναι διαθέσιμες για επιτραπέζιους υπολογιστές και πλατφόρμες για κινητές συσκευές, συμπεριλαμβανομένων των επίσημων εφαρμογών για Android, iOS, Windows, MacOS και Linux (αν και η εγγραφή απαιτεί συσκευή IOS ή Android και έναν έγκυρο αριθμό τηλεφώνου). Όλα τα επίσημα στοιχεία του Telegram είναιανοικτού κώδικα, με εξαίρεση τον διακομιστή που είναι κλειστού κώδικα.

## Παραπομπές


## Εξωτερικοί σύνδεσμοι
*Επίσημος ιστότοπος

Κατηγορία:Instant messengers
Κατηγορία:Λογισμικό επικοινωνίας
Κατηγορία:Διαλειτουργικό λογισμικό
Κατηγορία:Λογισμικό iOS
Κατηγορία:Λογισμικό Linux
Κατηγορία:Λογισμικό Windows Phone
Νοέμι Κις

Η **Νοέμι Κις** (γεν. το 1974 στο Γκοντόλιο) είναι Ουγγαρέζα συγγραφέας, έργα της οποίας έχουν μεταφραστεί στα αγγλικά, γερμανικά, βουλγαρικά, ρουμανικά και σερβικά. Ο γερμανικός Τύπος θεωρούσε την Κις μια από τις πιο πολλά υποσχόμενες συγγραφείς της γενιάς της.   

## Βιογραφικά στοιχεία
Η Κις σπούδασε Συγκριτική Λογοτεχνία, Κοινωνιολογία και Ουγγρικές Σπουδές στο Πανεπιστήμιο της Κωνσταντίας στη Γερμανία, καθώς και στο Πανεπιστήμιο του Μίσκολτς στην Ουγγαρία, όπου είναι λέκτορας από το 2000. Έλαβε το διδακτορικό της από το Πανεπιστήμιο του Μίσκολτς το 2003 εκπονώντας μια διατριβή με θέμα τον Πολ Τσελάν, η οποία δημοσιεύτηκε με τον τίτλο *Határhelyzetek.* *Paul Celan költészete és magyar recepciója* (Οριακές περιπτώσεις: η ποίηση του Paul Celan και η υποδοχή της στην Ουγγαρία). Η Κις δημοσιεύει τακτικά διηγήματα και φανταστικά ταξιδιωτικά κείμενα για την Ανατολική Ευρώπη καθώς και δοκίμια για τη φωτογραφία και τη λογοτεχνία. 

Η Κις είναι συγγραφέας και ταξιδιώτισσα. Η μυθοπλασία της έχει ως επίκεντρο ανεξάρτητες και ευάλωτες γυναικείες φιγούρες, που κάποιες φορές φλερτάρουν με το εκκεντρικό, αλλά πιο συχνά αγωνίζονται μέσα σε πολύ οικεία περιβάλλοντα. Στο μυθιστόρημά της *Sovány angyalok* (*Λεπτοί άγγελοι*, 2015) αφηγείται την ιστορία μιας ανθρωποκτονίας από μια κακοποιημένη γυναίκα, στο *Ικεράνια* (2013) αναζητά μια νέα γλώσσα για να μιλήσει για την εγκυμοσύνη και τη μητρότητα, ενώ στο *Trans* (2006), το οποίο έχει μεταφραστεί και στα γερμανικά, αφηγείται περιπέτειες στη σφαίρα της σεξουαλικότητας, οριακές εμπειρίες και αλλαγές ρόλων. Το τελευταίο της βιβλίο με τον τίτλο *Balaton* (*Μπάλατον*, 2020) απεικονίζει τις κρυμμένες εντάσεις κάτω από την επιφάνεια ενός πολυπολιτισμικού και απελπιστικά επαρχιακού περιβάλλοντος του πιο δημοφιλούς παραθεριστικού θερέτρου της δεκαετίας του 1980 στην Ουγγαρία κατά τα τελευταία χρόνια της δικτατορίας από τη σκοπιά των αφηγητριών των ιστοριών, που είναι νεαρά κορίτσια. Η Κις διδάσκει επίσης λογοτεχνία στο Πανεπιστήμιο του Μίσκολτς, ενώ τα ακαδημαϊκά της βιβλία περιλαμβάνουν θέματα φωτογραφίας και λογοτεχνίας καθώς και μια μονογραφία για τον Πολ Τσελάν.

Η Κις συχνά παρακολουθεί διεθνή λογοτεχνικά φεστιβάλ, μεταξύ άλλων στο Βερολίνο, το Γκρατς, το Αμβούργο, την Κρεμ, την Τιμισοάρα και το Ρούσε. Το 2009, η Κις ήταν υπότροφος στο *Literarisches Colloquium* στο Βερολίνο  και το 2013/2014, πήγε να συγγράψει στη Ζυρίχη. 

Η Κις είναι μητέρα διδύμων, ενός αγοριού και ενός κοριτσιού που γεννήθηκαν το 2010  Διαμένει στη Βουδαπέστη μαζί με την οικογένειά της.

## Παραπομπές


## Εξωτερικοί σύνδεσμοι

* Kiss Noémi - επίσημος ιστότοπος
* Viktória Radics: ''Noémi Kiss: The Tattered Jewel Box'' auf Hungarian Literature Online (www.hlo.hu), 17-2-2010
* Breaking the silence - HLO: Σπάζοντας τη σιωπή
* Τα καλύτερα βιβλία του 2015: Fiction

Κατηγορία:Ούγγροι συγγραφείς
Άγιος Νικήτας ο εν Σέρραις

Ο **Άγιος Νικήτας ο εν Σέρραις** είναι νεομάρτυρας της Ορθόδοξης Εκκλησίας από την Ήπειρο, και συγκεκριμένα από τους Κορφούς της Ηπείρου, δηλαδή την Κέρκυρα, και το 1808 μαρτύρησε στις Σέρρες.

## Βίος
Ο Άγιος Νικήτας γεννήθηκε στην Ήπειρο και συγκεκριμένα κατά μαρτυρία στους Κορφούς της Ηπείρου, δηλαδή την Κέρκυρα.
Έλαβε το μοναχικό σχήμα στην Σκήτη της Αγίας Άννης στο Άγιον Όρος. Αργότερα χειροτονήθηκε διάκονος και πρεσβύτερος στην αθωνική μονή του Αγίου Παντελεήμονος. Περιερχόταν τα περίχωρα της Δράμας και των Σερρών και κήρυττε ενώπιον των Τούρκων τον Χριστό ως αληθινό Θεό. 
Στις Σέρρες συνάντησε έναν μουσουλμάνο ιεροσπουδαστή που ήταν χωλός και στα δύο πόδια. Ο Άγιος Νικήτας του είπε, ότι θα θεραπευθή, εάν πιστέψη στον Χριστό. Ο νεαρός Τούρκος ανέφερε αμέσως στον διδάσκαλό του τον λόγο, που του είπε ο Άγιος. Έτσι ο Άγιος συνελήφθη και ωδηγήθηκε στον βοεβόδα των Σερρών, ο οποίος έδωσε εντολή να τον φυλακίσουν.
Φυλακίστηκε και μαρτύρησε δια απαγχονισμού στην τοποθεσία Τζεριάχ – Παζάρ των Σερρών, το βράδυ του Μεγάλου Σαββάτου, 4 Απριλίου του 1808.

Η μνήμη του τιμάται στις Σέρρες την Κυριακή του Θώμα.

## Παραπομπές


Ν
Ν
Νικητας
Κατηγορία:Σέρρες
Πολς Κάλνινς

Ο **Πολς Κάλνινς** (3 Μαρτίου 1872, στο περιοχή Βίλτσε  – 26 Αυγούστου 1945, στο Λούστεναου, στην Αυστρία) ήταν Λετονός γιατρός και πολιτικός (LSDSP), επί μακρόν Πρόεδρος της Σαϊμά, ένας από τους υπογράφοντες το Μνημόνιο του Κεντρικού Συμβουλίου της Λετονίας στις 17 Μαρτίου 1944, και ήταν Αναπληρωτής Πρόεδρος της Λετονίας (1927, 1944–1945).

## Προσωπική ζωή
Ο Πολς Κάλνινς γεννήθηκε στις 3 Μαρτίου 1872    (από άλλες πηγές – 3 Απριλίου  ) στην περιοχή Βίλτσε "Μαζπετσούλος" ως γιος αγρότη. Αφού αποφοίτησε από το τοπικό ενοριακό σχολείο, σπούδασε στο Γυμνάσιο Λιεπάγια,  όπου συνάντησε μεταγενέστερους πολιτικούς όπως ο Μικέλις Βάλτερς και ο Γιάνις Γιάνσονς-Μπράουνς. Αποφοίτησε από το γυμνάσιο το 1892 και πήγε να σπουδάσει φυσικές επιστήμες στο Πανεπιστήμιο της Μόσχας, αλλά αργότερα μετακόμισε στο Πανεπιστήμιο του Τάρτου, όπου σπούδασε ιατρική, αποκτώντας το πτυχίο Ιατρικής ως Διδάκτωρ Ιατρικής το 1898. Γνώρισε τη γυναίκα του, Κλάρα Κάλνινα, το 1895 και την παντρεύτηκε τρία χρόνια αργότερα.

## Πολιτική καριέρα
Ως μέλος των Πικαλκαλόνια, το 1897, συνελήφθη μαζί με άλλα μέλη του *Νέου Ρεύματος* και απελάθηκε από τη Λετονία μέχρι το 1901. Η απέλαση έγινε στο Ζαγκάρε. Αφού επέστρεψε στη Λετονία, έγινε εξέχον μέλος των Σοσιαλδημοκρατών, συμμετείχε στη Ρωσική Επανάσταση του 1905 και ήταν συνεργάτης στο εκδοτικό επιτελείο των **Τσίνα** και **Νεατκαρίγκα Τσίνα**  (τώρα *Νεατκαρίγκα Ρίτα Αβίζε*). Εντάχθηκε στο μη μπολσεβίκικο τμήμα της σοσιαλδημοκρατίας. Έγινε Πρόεδρος της Κεντρικής Επιτροπής του LSDSP (1918–1924), μέλος του Λαϊκού Συμβουλίου, μέλος της Συνταγματικής Συνέλευσης και μέλος όλων των πρώτων ελεύθερων πολιτειών Σαϊμά, ως Πρόεδρος του 1ου, 2ου, 3ου και 4η Σαϊμά. Σύμφωνα με τον Κ. Ούλμανις, πέρασε 4 μήνες στη φυλακή μετά το πραξικόπημα. Σύμφωνα με το Σύνταγμα της Λετονίας, ως τελευταίος Πρόεδρος της Σαϊμά, ήταν ο εν ενεργεία πρόεδρος μέχρι το θάνατό του.   Για αυτόν και άλλους λόγους, κατά τη διάρκεια της γερμανικής κατοχής, ο Κάλνινς ήταν ένας από τους ιδρυτές του Κεντρικού Συμβουλίου της Λετονίας. 

Ο Κάλνινς συμμετείχε στις προεδρικές εκλογές της Λετονίας του 1930 και του 1933. Και στις δύο περιπτώσεις, έχασε από τον Άλμπερτς Κβιέσις.  Ο Κάλνινς έλαβε το παράσημο των Τριών Αστέρων 1ης (1927) και 2ης Τάξης (1926). 

Στη συνεδρίαση του Κεντρικού Συμβουλίου της Λετονίας στις 8 Σεπτεμβρίου 1944, ο Κάλνινς υπέγραψε μια δήλωση για την αποκατάσταση του λετονικού κράτους: «Στη βάση του Σατβέρσμε της Δημοκρατίας της Λετονίας (άρθρο 52), η θέση του τελευταίου Προέδρου της Σαϊμά πέρασε σε εμένα ως ο τελευταίος νόμιμα εκλεγμένος Πρόεδρος της Σαϊμά. Την ημέρα αυτή ανέλαβα τη θέση του Προέδρου μέχρι την εκλογή νέου Προέδρου σύμφωνα με τη διαδικασία που προβλέπεται στο Σατβέρσμε. [. . ] " 

## Θάνατος
Το 1944 μετανάστευσε. Πέθανε στις 26 Αυγούστου 1945 στο χωριό Μπεκάβα κοντά στη Λουστενάβα, στην κατεχόμενη από τους Συμμάχους Αυστρία. 

Κληρονόμοι του Κάλνινς ήταν η σύζυγός του Κλάρα Κάλνινα και ο γιος του Μπρούνο Κάλνινς, οι οποίοι ήταν επίσης αξιόλογοι υπάλληλοι των Σοσιαλδημοκρατών.

## Παραπομπές

Κατηγορία:Απόφοιτοι Πανεπιστημίου του Τάρτου
Κατηγορία:Πρόεδροι της Λετονίας
Αλπικές χώρες

δεξιά|μικρογραφία|300x300εσ| Οι Άλπεις με τα διεθνή σύνορα σημειωμένα
Ο όρος **Αλπικές χώρες** ή **Αλπικά κράτη** αναφέρεται στην επικράτεια οκτώ ευρωπαϊκών χωρών που συνδέονται με την περιοχή των Άλπεων, όπως ορίζεται από τη Σύμβαση των Άλπεων του 1991: Αυστρία, Γαλλία, Γερμανία, Ιταλία, Λιχτενστάιν, Μονακό, Σλοβενία και Ελβετία.

## Επικράτεια
Η περιοχή περιλαμβάνει 83 διοικητικές διαιρέσεις 3 επιπέδων NUTS και περίπου 6.200 δήμους.

Ο όρος "Άλπικές χώρες" θα μπορούσε να εφαρμοστεί στην Αυστρία (28,7% της συνολικής έκτασης), την Ιταλία (27,2%) και τη Γαλλία (21,4%), που αντιπροσωπεύουν περισσότερο από το 77% της επικράτειας των Άλπεων και περισσότερο από τα τρία τέταρτα του πληθυσμού των Άλπεων. Ωστόσο, το μερίδιο των Άλπεων που αντιστοιχεί στην Ιταλία και τη Γαλλία ανέρχεται μόνο σε 17% και 7% αντίστοιχα. Από αυστηρά εθνική άποψη, και με εξαίρεση τα μικροκράτη Λιχτενστάιν και Μονακό, οι Άλπεις κυριαρχούν κυρίως σε δύο χώρες: την Αυστρία (65,5% της επικράτειάς της) και την Ελβετία (65%).

## Δείτε επίσης

* Ένωση των Αλπικών Κρατών (σε κρατικό επίπεδο)

## Παραπομπές


Κατηγορία:Περιοχές της Ευρώπης
Κατηγορία:Άλπεις
Κάρλις Καουφμάνις

Ο **Κάρλις Καουφμάνις** (21 Φεβρουαρίου 1910, Ρίγα, Λετονία – 21 Ιουνίου 2003, Κλίαργουοτερ, Φλόριντα ) ήταν Λετονο-Αμερικανός αστρονόμος.  Διακρίνεται για τη θεωρία του, στην οποία έδωσε μια δημόσια διάλεξη περισσότερες από χίλιες φορές, ότι το αστέρι της Βηθλεέμ ήταν μια σύνοδος των πλανητών Δία και Κρόνου, που έλαβε χώρα το 7&nbsp;π. Χ.. Ήταν επίσης συγγραφέας πολλών εγχειριδίων για την αστρονομία, τα μαθηματικά και την κοσμολογία.

Κατείχε θέσεις στο Πανεπιστήμιο της Λετονίας (1936–40), στο Γαλλικό Λύκειο (1940–44) και στο Γυμνάσιο Εσλίνγκεν στη Γερμανία (1945–48). Μετακόμισε στο Κολέγιο Γκουστάβους Αντόλφους στο Σαιντ Πήτερ της Μινεσότα ως αναπληρωτής καθηγητής το 1949. Έγινε επισκέπτης λέκτορας στο Πανεπιστήμιο της Μινεσότα  το 1961 και έγινε αναπληρωτής καθηγητής το 1963. Κατείχε τη βαθμίδα του τακτικού καθηγητή από το 1970 μέχρι τη συνταξιοδότησή του το 1978.

Κατά καιρούς η Σχολή Φυσικής και Αστρονομίας του Πανεπιστημίου της Μινεσότα πραγματοποιεί τη Δημόσια Διάλεξη Κάρλις Καουφμάνις. Μεταξύ των ομιλητών ήταν ο Κλάιντ Τόμπω, που ανακάλυψε τον  νάνο πλανήτη Πλούτωνα, η Κάρολιν Πόρκο, γνωστή για την εργασία απεικόνισης των αποστολών Βόγιατζερ, και ο Μάικλ E. Μπράουν, που ανακάλυψε αρκετούς νάνους πλανήτες στη ζώνη Κάιπερ.

## Χορηγός του Πανεπιστημίου της Λετονίας
Ο Κάρλις Καουφμάνις είναι ασημένιος χορηγός του Ιδρύματος του Πανεπιστημίου της Λετονίας. Το 2003, 100.000 δολάρια ΗΠΑ κληροδοτήθηκαν στο Πανεπιστήμιο της Λετονίας για την προώθηση της ανάπτυξης της αστρονομίας στη Λετονία. Η διαθήκη χρησιμοποιήθηκε ως απαραβίαστο κεφάλαιο από το οποίο καταβάλλονται υποτροφίες σε ταλαντούχους φοιτητές αστρονομίας. 

## Σημειώσεις και παραπομπές

## Εξωτερικοί σύνδεσμοι

* Ένα άρθρο του Καουφμάνις για το Άστρο της Βηθλεέμ, που αναδημοσιεύτηκε στο ενημερωτικό δελτίο του Τμήματος Αστρονομίας του Πανεπιστημίου της Μινεσότα λίγο μετά τον θάνατο του Καουφμάνις, ξεκινώντας από τη σελίδα 2
* Το Άστρο της Βηθλεέμ του Κάρλις Καουφμάνις 
Κατηγορία:Αμερικανοί αστρονόμοι
Βρύσες Κυδωνίας Χανίων

Οι **Βρύσες** Κυδωνίας ή Πλατανιά είναι χωριό και έδρα ομώνυμης κοινότητας του δήμου Πλατανιά στην περιφερειακή ενότητα Χανίων της Κρήτης. Ανήκε στην πρώην Επαρχία Κυδωνίας. Απέχει 5 χιλιόμετρα από τον Πλατανιά και 14 χιλιόμετρα από τα Χανιά.

## Δείτε επίσης
***[[Κοινότητα Βρυσών Κυδωνίας]]***

## Σημείωση
Στην ίδια Περιφερειακή Ενότητα Χανίων αλλά στον Δήμο Αποκορώνου υπάρχει ο ομώνυμος οικισμός Βρύσες.

## Παραπομπές


Κατηγορία:Χωριά της περιφερειακής ενότητας Χανίων
Κατηγορία:Δήμος Πλατανιά
Ελβετικό Μουσείο των Άλπεων

δεξιά|140x140εσ
Το **Ελβετικό Μουσείο των Άλπεων** (, ) είναι ένα μουσείο αφιερωμένο στη φύση και τον πολιτισμό των Ελβετικών Άλπεων . Βρίσκεται στη διεύθυνση *Helvetiaplatz* 4 στη Βέρνη.

## Ιστορία
Το Ελβετικό Μουσείο των Άλπεων ιδρύθηκε το 1905 από το τμήμα Βερνέζων της Ελβετικής Λέσχης Άλπεων. Το μουσείο μετακόμισε στις σημερινές του εγκαταστάσεις στη Helvetiaplatz το 1933. Χτισμένο από τους αρχιτέκτονες Klauser και Streit σε στιλ *Neues Bauen*. Το μουσείο ανακαινιζόταν από το 1990 έως το 1993.

Από το 1933, το μουσείο έχει συσταθεί ως ίδρυμα που υποστηρίζεται από την Ελβετική Λέσχη των Άλπεων, το Πανεπιστήμιο της Βέρνης, το Swisstopo, το Ομοσπονδιακό Γραφείο Περιβάλλοντος και το Γραφείο Πολιτισμού του Καντονίου της Βέρνης. Ο ετήσιος προϋπολογισμός της, ύψους περίπου 1,8 εκατομμυρίων CHF, χρηματοδοτείται κατά 60% περίπου από δημόσιες επιχορηγήσεις. Το 2008, η συνέχιση της ύπαρξης του μουσείου απειλήθηκε από μια διαμάχη μεταξύ ομοσπονδιακών υπηρεσιών σχετικά με την ευθύνη για τη χρηματοδότησή του, έως ότου το ομοσπονδιακό κοινοβούλιο παρενέβη επιβάλλοντας τις απαιτούμενες δαπάνες. 

## Συλλογή
Το Μουσείο εκθέτει εκθέματα που αφορούν τη γεωλογία, την τεκτονική, την παγετωνολογία, τη μετεωρολογία, τη χλωρίδα, την πανίδα, τη χαρτογραφία, τη γεωργία, τη λαογραφία,  τον αλπινισμό, τον τουρισμό, τα χειμερινά σπορ, την προστασία των Άλπεων, καθώς και εικαστική τέχνη που σχετίζεται με τις Άλπεις. Η συλλογή του, η οποία έχει καταχωρηθεί ως πολιτιστική περιουσία εθνικής σημασίας,  περιέχει περίπου 20.000 αντικείμενα, 160.000 φωτογραφίες, 600 εκτυπώσεις και 180 πίνακες από καλλιτέχνες όπως ο Φέρντιναντ Χόντλερ και τη μεγαλύτερη συλλογή ανάγλυφων χαρτών στον κόσμο. 

## Παραπομπές


## Εξωτερικοί σύνδεσμοι
* 

Κατηγορία:Άλπεις
Κατηγορία:Ελβετικές Άλπεις
Κατηγορία:Μουσεία στην Ελβετία
Κατηγορία:Βέρνη
Ελβετική Αλπική Λέσχη

μικρογραφία| Επίσημο λογότυπο της λέσχης
Η **Ελβετική Αλπική Λέσχη** (, , , ρομανσικά: *Club Alpin Svizzer*) είναι ο μεγαλύτερος ορειβατικός σύλλογος στην Ελβετία. Ιδρύθηκε το 1863 στο Ολτέν και πλέον αποτελείται από 111 τμήματα με 160.000 μέλη (2020). Σε αυτά περιλαμβάνονται η Ένωση Βρετανών Μελών της Ελβετικής Αλπικής Λέσχης.

## Δείτε επίσης
* Ελβετικές Άλπεις

## Παραπομπές


## Εξωτερικοί σύνδεσμοι
* 

Κατηγορία:Άλπεις
Κατηγορία:Τουρισμός στην Ελβετία
Νέμουρο

Το **Νέμουρο** (ιαπωνικά: 根室市, Νέμουρο-σι) είναι πόλη και λιμένας που βρίσκεται στην Υπονομαρχία Νέμουρο, στο Χοκκάιντο της Ιαπωνίας. Αποτελεί πρωτεύουσα της ομώνυμης υπονομαρχίας. Μεγάλο μέρος της πόλης βρίσκεται στη χερσόνησο Νέμουρο. Στις 29 Φεβρουαρίου 2012, η πόλη είχε εκτιμώμενο πληθυσμό 29.087 κατοίκους, με 12.966 νοικοκυριά και πυκνότητα πληθυσμού 56,74 άτομα ανά τετραγωνικό χιλιόμετρο. Η συνολική έκταση είναι 512,63 τετραγωνικά χιλιόμετρα.

## Ιστορία
Το Νέμουρο αναπτύχθηκε από την αλιεία. Στην πρώιμη περίοδο Μεϊτζί, ήταν η μεγαλύτερη πόλη στο ανατολικό Χοκκάιντο. 
*Εν έτει 1900 ιδρύεται η πόλη Νέμουρο.
*Εν έτει 1906 ιδρύεται το χωριό Ουάντα.
*Εν έτει 1915 ιδρύεται το χωριό Χαμπομάι.
*Εν έτει 1957 η κωμόπολη Νέμουρο και το χωριό Ουάντα συγχωνεύονται για να σχηματίσουν την πόλη Νέμουρο.
*Εν έτει 1959 το χωριό Χαμπομάι συγχωνεύτηκε στην πόλη Νέμουρο.

## Παραπομπές


Κατηγορία:Πόλεις της Ιαπωνίας
Swisstopo

**Swisstopo** (ψευδο-αγγλικά: *Swisstopo*) είναι η ονομασία του εθνικού οργανισμού χαρτογράφησης στην Ελβετία, του **Ομοσπονδιακού Γραφείου Τοπογραφίας** (γερμανικά: *Bundesamt für Landestopografie*, γαλλικά: *Office fédéral de topographie*, ιταλικά: *Ufficio federale di topografia*, ρομανσικά: *Uffizi federal da topografia*).  Το σημερινό ψευδο-αγγλικό όνομα έγινε επίσημο το 2002. Ήταν σε χρήση ως όνομα τομέα για την αρχική σελίδα του ινστιτούτου, swisstopo.ch, από το 1997.

Η κύρια κατηγορία προϊόντων που παράγει η Ελβετόπο είναι τοπογραφικοί χάρτες σε επτά διαφορετικές κλίμακες. Οι ελβετικοί χάρτες έχουν επαινεθεί για την ακρίβεια και την ποιότητά τους.

## Παραπομπές


## Εξωτερικοί σύνδεσμοι
* Swisstopo - αρχική σελίδα στα αγγλικά
* map.geo.admin.ch - επίσημοι διαδικτυακοί χάρτες
* Switzerland Mobility - διαδικτυακοί χάρτες της Ελβετίας στα αγγλικά

Κατηγορία:Τοπογραφία
Κατηγορία:Γεωγραφία της Ελβετίας
Σταθαίικα Αργολίδας

Τα **Σταθαίικα** (*παλαιότερα: Σταθέϊκα*) είναι πεδινό χωριό του νομού Αργολίδας. Είναι κτισμένα σε υψόμετρο 108 μέτρων στους πρόποδες του όρους Μπραχριάμι επάνω στον Αργολικό κάμπο. Οι κάτοικοι του Βρουστίου είναι αυτοί που δημιούργησαν τα Σταθαίικα. Αποτελούν την έδρα της κοινότητας Βρουστίου και υπάγονται διοικητικά στην δημοτική ενότητα Κουτσοποδίου του δήμου Άργους - Μυκηνών της Περιφέρειας Πελοποννήσου. Απέχουν έξι χιλιόμετρα από το Κουτσοπόδι και 7,5 από το Άργος. Στην απογραφή του 2021 είχαν 261 μόνιμους κατοίκους. 

## Ονομασία
Πιστεύεται πως η ονομασία του χωριού προήλθε από την φράση «στα θεϊκά» που απαντούσαν οι κάτοικοι όταν τους ρωτούσαν που έμεναν. Αυτό οφείλεται στην εύφορη τοποθεσία και στην ωραία θέα που έχει το χωριό. 

## Ιστορία
Τα Σταθαίικα υπήρξαν παλιά τα χειμαδιά των κατοίκων του Βρουστίου. Από την δεκαετία του 1920 αλλά κυρίως μεταπολεμικά οι κάτοικοι του Βρουστίου μετακινήθηκαν μόνιμα στα Σταθαίικα και δημιούργησαν τον σημερινό οικισμό. Εγκατέλειψαν την παραδοσιακή μετακινούμενη κτηνοτροφία και ασχολήθηκαν με την καλλιέργεια εσπεριδοειδών και ελιών κυρίως. Ενώ απο το 1940 ο πληθυσμός του Βρουστίου έχει συρρικνωθεί σημαντικά ο πληθυσμός των Σταθαίικων έχει αυξηθεί σε πάρα πολύ μεγάλο βαθμό. 

Τα Σταθαίικα αναγνωρίστηκαν ως ανεξάρτητος οικισμός στην απογραφή του 1928.

## Πληθυσμός
Ο πληθυσμός του οικισμού υπήρξε σταθερός τις πρώτες δύο δεκαετίες μετά την αναγνώριση του αλλά γνώρισε σημαντική πληθυσμιακή ανάπτυξη τις επόμενες δεκαετίες. 

## Παραπομπές


Κατηγορία:Χωριά της περιφερειακής ενότητας Αργολίδας
Κατηγορία:Δήμος Άργους - Μυκηνών
Στάρια Κορυτσάς

Το **Στάρια** είναι ένα χωριό στην Περιφέρεια Κορυτσάς στη νοτιοανατολική Αλβανία. Με τη μεταρρύθμιση της τοπικής αυτοδιοίκησης το 2015 έγινε μέρος του Δήμου Κολόνειας.  Ο πληθυσμός του χωριού ανήκει θρησκευτικά στο τάγμα των Μπεκτασήδων ενώ υπάρχουν και ορισμένοι Ορθόδοξοι Χριστιανοί.

Βρίσκεται στους πρόποδες του βουνού του Γράμμου, περίπου 2χλμ βορειοανατολικά της Ερσέκας, και βρίσκεται σε κοντινή απόσταση από τα αλβανοελληνικά σύνορα. Η ψηλότερη κορυφή του Γράμμου *Τσούκα Πέτσικ* στα 2.523μ. βρίσκεται κοντά στο χωριό. Η αλπική λίμνη Γκιστόβα βρίσκεται κοντά σε υψόμετρο 2.375μ., στην Ελλάδα, δίπλα από τα ελληνοαλβανικά σύνορα.Ο Άψος, ένας από τους μεγαλύτερους ποταμούς της βόρειας Ηπείρου, ξεκινά από εδώ και εκβάλλει στην Αδριατική Θάλασσα.

## Παραπομπές


Κατηγορία:Χωριά του νομού Κορυτσάς
Αρένα Ροστόφ

Η **Αρένα Ροστόφ** () είναι στάδιο ποδοσφαίρου στο Ροστόφ επί του Ντον στη Ρωσία. Είναι ένα από τα γήπεδα που χρησιμοποιήθηκε στο Παγκόσμιο Κύπελλο του 2018. Είναι η έδρα της ΦΚ Ροστόφ του Πρωταθλήματος Ρωσίας. Έχει χωρητικότητα 45.000 θεατών.

## Ιστορία
αριστερά|μικρογραφία| Αρένα Ροστόφ
Τον Ιούνιο του 2013, κατά την ανακαίνιση του σταδίου, βρέθηκαν πέντε οβίδες από τον Β΄ Παγκόσμιο Πόλεμο, σχεδόν άψογα διατηρημένες.

Τον Αύγουστο του 2013, ξεκίνησαν οι εργασίες για την αμμώδη πρόσχωση θεμελίωσης του σταδίου. Οι εργασίες για τη θεμελίωση ολοκληρώθηκαν τον Μάιο του 2014. Η κατασκευή της υποδομής του σταδίου ξεκίνησε τον Οκτώβριο του 2015. Τον Δεκέμβριο το εργοτάξιο άρχισε να φέρνει βαρύ εξοπλισμό και υλικά κατασκευής. Τον Ιανουάριο του 2015, τα πληρώματα άρχισαν να μεταφέρουν πυλώνες.

Τον Μάρτιο του 2015, το έργο του σταδίου αναθεωρήθηκε, μειώνοντας το κόστος κατασκευής σε 3 δισεκατομμύρια ρούβλια. Το καλοκαίρι του 2015 ολοκληρώθηκε η πασσαλόπηξη και ξεκίνησε η κατασκευή ανωδομής.

Τον Δεκέμβριο του 2015, ξεκίνησαν οι εργασίες για την τοποθέτηση του μεταλλικού σκελετού οροφής. Τον Ιούλιο του 2016, ξεκίνησαν οι εργασίες για το τσιμεντένιο μπολ του σταδίου. Επιπλέον, οι οικοδόμοι ξεκίνησαν την κατασκευή της πρόσοψης και άρχισαν τον εξωραϊσμό της παρακείμενης περιοχής στο στάδιο. Τον Νοέμβριο του 2016, ολοκληρώθηκαν πλήρως οι εργασίες από οπλισμένο σκυρόδεμα της κύριας λεκάνης του γηπέδου και ξεκίνησε η εγκατάσταση της στέγης. Στις 22 Δεκεμβρίου 2017, ολοκληρώθηκε η κατασκευή του γηπέδου. Στις 15 Απριλίου 2018, το στάδιο φιλοξένησε τον πρώτο του αγώνα μεταξύ της ΦΚ Ροστόφ και της ΣΚΑ Χαμπάροφσκ. Το στάδιο άνοιξε επίσημα στις 13 Μαΐου 2018, με έναν φιλικό ποδοσφαιρικό αγώνα μεταξύ της ΦΚ Ροστόφ και της ΦΚ Ουράλ. Ο Gennady Gennadievich Popov διορίστηκε Γενικός Διευθυντής το 2022 

## Σχεδιασμός
μικρογραφία|480x480εσ| Εσωτερικό του σταδίου
Το 2011 παρουσιάστηκε το τελικό σχέδιο για το νέο γήπεδο από την Populous. Το ακανόνιστο σχήμα τόσο της οροφής όσο και των κερκίδων είναι ιδιαίτερα χαρακτηριστικά. Μέρος των θέσεων θα είναι προσωρινό, για το Παγκόσμιο Κύπελλο του 2018. Μετά τη διοργάνωση η χωρητικότητα μπορεί να μειωθεί σε 42.000 θέσεις. Όπως επιβεβαίωσε ο κύριος αρχιτέκτονας για την περιοχή του Ροστόφ, αυτό το στάδιο πρόκειται να είναι η αρχή ενός νέου κέντρου πόλης. Θα είναι το πρώτο μεγάλο έργο που κατασκευάστηκε στη νότια όχθη του ποταμού Ντον, με την υπόλοιπη πόλη να βρίσκεται βόρεια. Το συνολικό κόστος του σταδίου ήταν 19,84 δισεκατομμύρια ρούβλια. Με προορισμούς για ψώνια και φαγητό, το στάδιο θα χρησιμεύσει ως κομβικό σημείο για επενδύσεις και νέες εξελίξεις.

## Παγκόσμιο Κύπελλο 2018

## Μετά το Παγκόσμιο Κύπελλο του 2018
Μετά το Παγκόσμιο Κύπελλο του 2018, η αρένα χρησιμοποιείται για τους αγώνες της ΦΚ Ροστόφ και για τους αγώνες της Εθνικής Ρωσίας ανδρών, καθώς και για άλλες αθλητικές και πολιτιστικές εκδηλώσεις.

## Παραπομπές


## Εξωτερικοί σύνδεσμοι

* Χώρος της Αρένα Ροστόφ 
* Σχεδιαστικές αποδόσεις στο StadiumDB.com Rostov Σχεδιαστικές αποδόσεις στο StadiumDB

Κατηγορία:Στάδια ποδοσφαίρου στη Ρωσία
Κατηγορία:Στάδια Παγκοσμίου Κυπέλλου Ποδοσφαίρου 2018
The Highwaymen

Οι **Highwaymen** ήταν αμερικανικό συγκρότημα της κάντρι μουσικής σκηνής, που δημιουργήθηκε το 1985 από τους τέσσερις μεγαλύτερους καλλιτέχνες που πρωτοστάτησαν στο υποείδος της κάντρι μουσικής, παράνομη κάντρι(outlaw country): Τζόνι Κας, Γουάιλον Τζένινγκς, Γουίλι Νέλσον και Κρις Κριστόφερσον. Μεταξύ 1985 και 1995 το συγκρότημα ηχογράφησε τρία στούντιο άλμπουμ, τα «Highwayman», «Highwayman 2» και «The Road Goes on Forever», με το πρώτο τους single «Highwayman» να βρίσκεται στην κορυφή των chart της κάντρι μουσικής την χρονιά που κυκλοφόρησε (1985). Οι Highwaymen σταμάτησαν την συνεργασία τους μετά τον θάνατο του Γουάιλον Τζένινγκς το 2002.

## Άλμπουμ
### Highwayman (1985)
Κυκλοφόρησε το 1985 περιλαμβάνοντας το single «Highwayman» που έγινε νούμερο ένα επιτυχία στις Η.Π.Α. και την διασκευή του «Desperados Waiting for a Train» του Γκάι Κλάρκ το οποίο έφτασε στο Top 20 των charts. Εκτός από τα τέσσερα επίσημα μέλη του συγκροτήματος, στο άλμπουμ εμφανίστηκε και ο Τζόνι Ροντρίγκεζ ο οποίος έδωσε τα ισπανικά φωνητικά στο τραγούδι «Deportee». 

### Highwayman 2 (1990)
Το 1990 και μετά από μία πενταετία ενασχόλησης των μελών του συγκροτήματος με τις ατομικές σταδιοδρομίες τους, ηχογράφησαν και κυκλοφόρησαν το sequel του πρώτου τους άλμπουμ, με όνομα «Highwayman 2». Το άλμπουμ έφθασε στο νούμερο τέσσερα των κάντρι charts με πιο εμπορική επιτυχία το τραγούδι «Silver Stallion».

### The Road Goes on Forever (1995)
Το «The Road Goes on Forever» το τρίτο και τελευταίο άλμπουμ των Highwaymen, κυκλοφόρησε το 1995 και αποτελεί το άλμπουμ μεταξύ των τριών του συγκροτήματος με την μικρότερη αναγνωσιμότητα και εμπορική επιτυχία.

## Φιλμογραφία
Οι Highwaymen πρωταγωνίστησαν στην γουέστερν ταινία δράσης και δράμα του 1986, «Stagecoach».
Αρχείο:JohnnyCash1969.jpg
Αρχείο:Waylon Jennings RCA promotional card 1.jpg
Αρχείο:Willie Nelson Promotional Photo.jpg
Αρχείο:Kristofferson - 78.jpg


## Πηγές
# Joseph Hudak. The Highwaymen: The Fights and Friendship of Country’s Great Supergroup. RollingStone.com 
# The Highwaymen. AllMusic.com

Κατηγορία:Κάντρι μουσικοί
Κύπελλο Κύπρου ποδοσφαίρου γυναικών 2021-22

Το **Κύπελλο Κύπρου 2021-22** ήταν η 20η έκδοση του Κυπέλλου Κύπρου. Νικήτριες ήταν οι Apollon Ladies FC για 11η φορά στην ιστορία τους.

## Σύστημα διεξαγωγής
Στο κύπελλο Κύπρου 2021-22 είχαν δικαίωμα συμμετοχής οι 9 ομάδες του Παγκύπριου πρωταθλήματος 2021-22.

Διεξήχθη σε 4 γύρους. Στον Α΄ γύρο έγιναν μονοί αγώνες στην έδρα της ομάδας που κληρώθηκε ως γηπεδούχος. Προκρινόταν η ομάδα που είχε πετύχει τον μεγαλύτερο αριθμό τερμάτων. Σε περίπτωση που ένας αγώνας έληγε ισόπαλος, ακολουθούσε ημίωρη παράταση. Αν και μετά τη λήξη της παράτασης το αποτέλεσμα εξακολουθούσε να είναι ισόπαλο, τότε εκτελούνταν πέναλτι.

Στους επόμενους δύο γύρους έγιναν διπλοί αγώνες με κάθε ομάδα να αγωνίζεται στην έδρα της και στην έδρα του αντιπάλου. Προκρινόταν η ομάδα που είχε πετύχει τον μεγαλύτερο αριθμό τερμάτων και στους δύο αγώνες. Σε περίπτωση όπου και στους δύο αγώνες και οι δύο ομάδες σημείωσαν τον ίδιο αριθμό τερμάτων το κάθε τέρμα που σημειώθηκε εκτός έδρας λογιζόταν διπλό. Η ομάδα που με βάση το σύστημα αυτό, είχε τα περισσότερα τέρματα προκρινόταν στον επόμενο γύρο. Στην περίπτωση που και οι δύο ομάδες πετύχαιναν τον ίδιο αριθμό τερμάτων στην έδρα τους ή εκτός έδρας, δινόταν ημίωρη παράταση ευθύς μετά το τέλος του δεύτερου αγώνα. Αν κατά τη διάρκεια της παράτασης  και οι δύο ομάδες πετύχαιναν τον ίδιο αριθμό τερμάτων τα τέρματα που σημειώθηκαν εκτός έδρας λογίζονταν διπλά (δηλαδή προκρινόταν η φιλοξενούμενη ομάδα). Στην περίπτωση που κατά τη διάρκεια της παράτασης δεν είχαν σημειωθεί τέρματα, η πρόκριση καθοριζόταν με την εκτέλεση πέναλτι.

Ο τελικός ήταν μονός.

## Α΄ γύρος
Στον Α΄ γύρο συμμετείχαν 7 από τις 9 ομάδες. Από τον γύρο αυτόν είχαν εξαιρεθεί οι ομάδες που αποτέλεσαν το ζευγάρι του τελικού της προηγούμενης διοργάνωσης (Ομόνοια Λευκωσίας, Apollon Ladies FC). Από την κλήρωση δημιουργήθηκαν 3 ζευγάρια ενώ μια ομάδα πέρασε χωρίς αγώνα (Lakatamia FC). Οι αγώνες διεξήχθησαν στις 7 Νοεμβρίου 2021.



1O αγώνας διακόπηκε στο 81ο λεπτό όταν ο Απόλλων Λυμπιών έμεινε με έξι ποδοσφαιρίστριες λόγω τραυματισμών ενώ το σκορ ήταν 1-12. Ο αγώνας κατακυρώθηκε υπέρ του Άρη με σκορ 0-14.

## Προημιτελικά
Στην κλήρωση των προημιτελικών συμμετείχαν οι 3 ομάδες που προκρίθηκαν από τον Α΄ γύρο και οι υπόλοιπες 3 που δεν συμμετείχαν στον Α΄ γύρο. Από την κλήρωση δημιουργήθηκαν 2 ζευγάρια ενώ δύο ομάδες πέρασαν χωρίς αγώνα (Lakatamia FC, Άρης Λεμεσού).




## Ημιτελικά
Στην ημιτελική φάση συμμετείχαν οι 2 ομάδες που προκρίθηκαν από τα προημιτελικά και οι 2 ομάδες που πέρασαν χωρίς αγώνα.




## Τελικός
Στον τελικό προκρίθηκαν οι Apollon Ladies FC και η Νέα Σαλαμίνα Αναγέννηση Πύργου. Ο τελικός διεξήχθη στις 2 Απριλίου 2022 στο ΑΕΚ Αρένα στη Λάρνακα. Νικήτριες ήταν οι Apollon Ladies FC με σκορ 2-0.

## Παραπομπές

## Δείτε επίσης
* Κύπελλο Κύπρου (ποδόσφαιρο γυναικών)
* Παγκύπριο πρωτάθλημα ποδοσφαίρου γυναικών 2021-22

Κατηγορία:Εγχώρια ποδοσφαιρικά κύπελλα 2021-2022
Κατηγορία:Κύπελλο Κύπρου (ποδόσφαιρο γυναικών)
Βαλερί Μαρτσένκο

Ο **Βαλερί Μαρτσένκο** (; 16 Σεπτεμβρίου 1947 - 7 Οκτωβρίου 1984) ήταν ποιητής, δημοσιογράφος, μεταφραστής και μέλος της Ουκρανικής Ομάδας Ελσίνκι.

Ο Βαλερί Μαρτσένκο γεννήθηκε σε μια μορφωμένη οικογένεια. Ο παππούς του, Μιχαήλο Μαρτσένκο, ήταν ο πρώτος σοβιετικός κοσμήτορας του Πανεπιστημίου του Λβιβ.  Η μητέρα του ήταν καθηγήτρια λογοτεχνίας.  Ο Βαλερί Μαρτσένκο ολοκλήρωσε την Ακαδημία Τεχνών του Κιέβου και εργάστηκε στην εφημερίδα *Λογοτεχνική Ουκρανία* (Ουκρανικά: Літературна Україна) ως μεταφραστής. Μετάφρασε στα ουκρανικά από το Αζερμπαϊτζάν και τα πολωνικά. Η ειδικότητά του ήταν οι λογοτεχνικές σχέσεις Αζερμπαϊτζάν-Ουκρανίας.

Στις 25 Ιουνίου 1973, ο Μαρτσένκο συνελήφθη και κατηγορήθηκε για αντισοβιετική κινητοποίηση και προπαγάνδα, κυρίως για τρία άρθρα που έγραψε, καθώς και για τις προσπάθειές του να δημοσιοποιήσει το έργο του Ιβάν Τζιούμπα *Διεθνισμός ή Ρωσικοποίηση;* στην Ουκρανία. Στις 29 Δεκεμβρίου 1973, ο Μαρτσένκο καταδικάστηκε σε έξι χρόνια φυλάκιση και δύο χρόνια εξορία. 

## Δραστηριότητα κατά τη διάρκεια της φυλάκισης
Κατά τη διάρκεια της φυλάκισής του στο σοβιετικό σύστημα φυλακών, ο Μαρτσένκο εργάστηκε ως αρχειοφύλακας για όλα όσα έβλεπε. Συνέλεγε και δημοσίευσε προσωπικούς λογαριασμούς για την καθημερινή ζωή των κρατουμένων, συνεντεύξεις και εκθέσεις.

Επίσης, μετέφρασε πολλά έργα στα ουκρανικά, όπως η Διακήρυξη της Ανεξαρτησίας των Ηνωμένων Πολιτειών, καθώς και έργα των Ρόμπερτ Μπερνς, Βολταίρου και Έντγκαρ Άλλαν Πόε. 

## Δεύτερη Σύλληψη
Στις 23 Οκτωβρίου 1983, ο Μαρτσένκο συνελήφθη για δεύτερη φορά και κατηγορήθηκε ξανά σύμφωνα με το άρθρο 62 του Ποινικού Κώδικα της UkSSR για «Αντισοβιετική κινητοποίηση και προπαγάνδα». Επικηρυγμένος ως επικίνδυνος δράστης, καταδικάστηκε σε δέκα χρόνια φυλάκιση και πέντε χρόνια εξορία.

Κρατήθηκε σε τρομερές συνθήκες, όπου αρρώστησε. Λόγω της διεθνούς πίεσης για την ελευθερία των δημοσιογράφων, του επετράπη να μετακομίσει από τον καταυλισμό σε ένα νοσοκομείο. Ωστόσο, ήταν ήδη πολύ αργά. 

Στις 7 Οκτωβρίου 1984 ή περίπου, ο Βαλερί Μαρτσένκο πέθανε σε νοσοκομείο του Λένινγκραντ. 

## Ταφή και Μνήμη
Ο Βαλερί Μαρτσένκο είναι θαμμένος στο χωριό Χάντε, στην περιφέρεια Κιέβου.

Σήμερα, υπάρχει ένα μουσείο αφιερωμένο στη ζωή και το έργο του Βαλερί Μαρτσένκο στο σχολείο Νο. 175 του Κιέβου. Τον Οκτώβριο του 2017 η «Διεθνής Πλατεία» της σοβιετικής εποχής στην ουκρανική πρωτεύουσα Κίεβο μετονομάστηκε σε Πλατεία Βαλερί Μαρτσένκο προς τιμήν του. 

## Παραπομπές

Κατηγορία:Ουκρανοί δημοσιογράφοι
Κατηγορία:Ουκρανοί ποιητές
Άκης Γεροντόπουλος

Ο **Άκης Γεροντόπουλος** (Αλεξανδρούπολη, 5 Μαρτίου 1956) διετέλεσε Ευρωβουλευτής, Βουλευτής Έβρου και Υφυπουργός Απόδημου Ελληνισμού στην Κυβέρνηση Σαμαρά από το 2013 ως το 2015.

## Πολιτική Πορεία
Ιδρυτικό μέλος της Νεολαίας της Νέας Δημοκρατίας, ήταν υπεύθυνος ιδεολογικού της ΟΝΝΕΔ και μέλος του Κεντρικού Συμβουλίου της ΕΦΕΕ. Το 1984 εξελέγη Ευρωβουλευτής έως το 1989 όπου παραιτήθηκε για να αναλάβει Βουλευτής. Στο Ευρωπαϊκό Κοινοβούλιο ήταν ο μικρότερος σε ηλικία Ευρωβουλευτής. Ανέπτυξε πλούσια και πολύπλευρη δράση, με συνέπεια να του απονεμηθεί κατ’ εξαίρεση, ο τίτλος του επίτιμου μέλους του Ευρωπαϊκού Κοινοβουλίου που είναι η μεγαλύτερη διάκριση του Ευρωκοινοβουλίου. Εξελέγη Βουλευτής Έβρου με τη Νέα Δημοκρατία και στις δύο εκλογικές διαδικασίες του 1989 και το 1990. Το 1993 προσχώρησε την Πολιτική Άνοιξη. Επέστρεψε στην Νέα Δημοκρατία το 2004 και επανεξελέγη Βουλευτής Έβρου το 2007, το 2009 και στις δύο εκλογικές αναμετρήσεις του 2012. Στις εκλογές του 2015 απέτυχε να επανεκλεγεί βουλευτής Έβρου.

## Παραπομπές


Κατηγορία:Βουλευτές Έβρου
Κατηγορία:Ευρωβουλευτές της Ελλάδας εκλεγμένοι την περίοδο 1984-1989